Country Music Hall of Fame

Country Music Hall of Fame® and Museum er en amerikansk institusjon og et museum for countrymusikk, beliggende i Nashville, Tennessee. Museets primæroppgaver er å samle, bevare og tolke countrymusikkens historiske utvikling og tradisjoner. Country Music Hall of Fame er en æresutnevnelse som kom istand fra 1961, da countrymusikklegendene Jimmie Rodgers, Fred Rose, Hank Williams ble utnevnt som de første æresmedlemmene. Siden har denne æresutnevnelsen blitt til en årlig seanse, og i dag regnes den som den største hedersbevisningen man kan oppnå innen countrymusikken. Museet hadde i 2015 mer enn 1 000 000 besøkende. Country Music Hall of Fame® and Museum Lederne av Country Music Association (CMA) bestemte tidlig på 1960-tallet at det var behov for en ny organisasjon til å ivareta og operere et museum for countrymusikk og drive forskning og undervisning. Den ikke-kommersielle organisasjonen Country Music Foundation (CMF) ble chartret av staten Tennessee i 1964, for å samle, bevare og publisere informasjon og gjenstander med relasjoner til countrymusikken. Og gjennom CMF ble det reist penger til å bygge Country Music Hall of Fame and Museum, som ble innviet den 1. april 1967. Den opprinnelige bygningen ble utvidet i 1974, 1977, og 1984. I mai 2001 sto imidlertid et nytt cirka 12 000 m² stort bygg klart. Dette ble videre utvidet til cirka 32 500 m² i 2014. Museet inneholder blant annet plakettene over alle innvalgte medlemmer i Country Music Hall of Fame, to teatre (CMA Theater med 776 sitteplasser og Ford Theater med 213 sitteplasser), flere gallerier og et stort læresenter med flere klasserom. Country Music Hall of Fame Utnevnelser til Country Music Hall of Fame startet i 1961, da de tre første ble inkludert. Selve utvelgelsen blir foretatt av ei anonym gruppe innen countrymusikkindustriern, utnevnt av CMA. Å bli utnevnt regnes som countrymusikkens alle største hedersbevisning, en ære som bare levnes de mest betydningsfulle innen denne musikksjangeren. Listen over personer og grupper som har blitt inkludert i Country Music Hall of Fame følger i kronologisk rekkefølge og er i henhold til Country Music Hall of Fame® and Museum (2017) 1961 Jimmie Rodgers, Fred Rose, Hank Williams 1962 Roy Acuff 1964 Tex Ritter 1965 Ernest Tubb 1966 Eddy Arnold, Jim Denny, George D. Hay, «Uncle» Dave Macon 1967 Red Foley, J. L. Frank, Jim Reeves, Stephen H. Sholes 1968 Bob Wills 1969 Gene Autry 1970 Bill Monroe, Original Carter Family 1971 Arthur E. Satherley 1972 Jimmie Davis 1973 Chet Atkins, Patsy Cline 1974 Owen Bradley, Pee Wee King 1975 Minnie Pearl 1976 Paul Cohen, Kitty Wells 1977 Merle Travis 1978 Grandpa Jones 1979 Hubert Long, Hank Snow 1980 Johnny Cash, Connie B. Gay, Original Sons of the Pioneers 1981 Vernon Dalhart, Grant Turner 1982 Lefty Frizzell, Roy Horton, Marty Robbins 1983 Little Jimmy Dickens 1984 Ralph Peer, Floyd Tillman 1985 Lester Flatt og Earl Scruggs 1986 Duke of Paducah 1987 Rod Brasfield 1988 Loretta Lynn, Roy Rogers 1989 Jack Stapp, Cliffie Stone, Hank Thompson 1990 Tennessee Ernie Ford 1991 Felice og Boudleaux Bryant 1992 George Jones, Frances Preston 1993 Floyd Cramer, Willie Nelson 1994 Merle Haggard 1995 Roger Miller, Jo Walker-Meador 1996 Patsy Montana, Buck Owens, Ray Price 1997 Harlan Howard, Brenda Lee, Cindy Walker 1998 George Morgan, Elvis Presley, E. W. «Bud» Wendell, Tammy Wynette 1999 Johnny Bond, Dolly Parton, Conway Twitty 2000 Charley Pride, Faron Young 2001 Bill Anderson, Delmore Brothers, Everly Brothers, Don Gibson, Homer and Jethro, Waylon Jennings, The Jordanaires, Don Law, Louvin Brothers, Ken Nelson, Webb Pierce, Sam Phillips 2002 Bill Carlisle, Porter Wagoner 2003 Floyd Cramer, Carl Smith 2004 Kris Kristofferson, Jim Foglesong 2005 Glen Campbell, DeFord Bailey, Alabama 2006 Harold Bradley, Sonny James, George Strait 2007 Ralph Emery, Vince Gill, Mel Tillis 2008 Tom T. Hall, Emmylou Harris, Statler Brothers, Ernest Stoneman 2009 Roy Clark, Barbara Mandrell, Charlie McCoy 2010 Jimmy Dean, Ferlin Husky, Billy Sherrill, Don Williams 2011 Bobby Braddock, Reba McEntire, Jean Shepard 2012 Connie Smith, Hargus «Pig» Robbins, Garth Brooks 2013 «Cowboy» Jack Clement, Bobby Bare, Kenny Rogers 2014 Ronnie Milsap, Mac Wiseman, Hank Cochran 2015 Grady Martin, The Oak Ridge Boys, Jim Ed Brown and The Browns 2016 Randy Travis, Charlie Daniels, Fred Foster 2017 Don Schlitz, Jerry Reed, Alan Jackson 2018 Johnny Gimble, Dottie West and Ricky Skaggs 2019 Ray Stevens, Brooks & Dunn, Jerry Bradley 2020 Dean Dillon, Marty Stuart, Hank Williams jr 2021 Eddie Bayers, Pete Drake, The Judds, Ray Charles 2022 Joe Galante, Keith Whitley, Jerry Lee Lewis Se også Gospel Music Hall of Fame Referanser Eksterne lenker (en) Offisielt nettsted (en) Country Music Hall of Fame and Museum – kategori av bilder, video eller lyd på Commons